पहिलो कुरा त यो गठबन्धन हुँदा म नेपालमा थिइँन । यसमा मेरो सहमति हुने कुरै भएन । म बिदेशमा धार्मिक यात्रामा भएको समयमा मसँग सम्पर्कै नगरी पार्टीका साथीहरुले झापा ३ नम्बर क्षेत्र राप्रपालाई दिने कुरा गर्नु भएको रहेछ, यसलाई सच्याउन मैले नेतृत्वलाई दवाव नै दिनुपर्यो । भनौं भने पार्टीभित्र एक प्रकारको संघर्ष नै गर्नुपर्यो मैले । दोस्रो, मैले यो क्षेत्रमा आएर यहाँका पार्टी कार्यकर्ता, शुभेच्छुक ,यहाँका मतदाता, लोकतान्त्रिक आन्दोलनका मेरा सहयात्री दलका साथीभाईसँग पनि भेटघाट गर्दा तपाईले किन राप्रपालाई आफ्नो क्षेत्र छोडेको भनेर धेरै प्रश्न गर्नुभयो । यहाँका आम मतदाता दाजुभाइ दिदीबहिनीहरुको इच्छा र आग्रहलाई मैले नकार्न संिकन ।
